open-index/open-wikipedia-markdown huggingface dataset:
ஆப்பிரிக்கத் தங்க மாங்குயில்

**ஆப்பிரிக்கத் தங்க மாங்குயில்** (***ஓரியோலசு ஆரடசு***) அல்லது **ஆப்பிரிக்க மாங்குயில்**, சகாரா பாலைவனத்தின் தெற்கே ஆப்பிரிக்காவில் வசிக்கும் பாசரின் பறவைகளின் ஓரியோலிடே குடும்பத்தைச் சேர்ந்த பறவைச் சிற்றினம் ஆகும்.

இது அடர்த்தியான புதர் மற்றும் மரங்கள் அடர்ந்த பகுதிகளில் காணப்படும் பறவை. தொங்கும் கூடை வடிவ கூடுகளை மரத்தில் கட்டுகின்றன. இதில் இரண்டு முட்டைகள் வரை இடப்படும். ஆப்பிரிக்கத் தங்க மாங்குயில் பூச்சிகள் மற்றும் பழங்கள், குறிப்பாக அத்திப்பழங்களை உணவாக உண்ணுகின்றன. மாங்குயில்கள் அதிக நேரத்தை மரத்தின் மேற்தளங்களில் செலவிடும்.

## வகைப்பாட்டியல்
"ஓரியோசு" என்ற பெயர் முதன்முதலில் (இலத்தீன் வடிவத்தில் *ஓரியோலசு*) பெரிய ஆல்பர்டால் சுமார் 1250-ல் பதிவு செய்யப்பட்டது. மேலும் தங்க மாங்குயில் எனும் இயல்பொலிச் சொல்லிலிருந்து பெறப்பட்டதாகக் கூறப்படுகிறது.

புதிய உலக மாங்குயில்கள் தோற்றத்தில் ஓரியோலிடேயைப் போலவே இருக்கின்றன. ஆனால் பழைய உலகப் பறவைகளுடன் தொடர்பில்லாத இக்டெரிடுகள் ஆகும்.

### துணையினங்கள்
இரண்டு துணையினங்கள் அங்கீகரிக்கப்பட்டுள்ளன:

* **செனகல் தங்க மாங்குயில்** (*ஓ. ஆ. ஆரடசு*) - வெயிலோட், 1817 : செனகல் மற்றும் காம்பியாவிலிருந்து மேற்கு எத்தியோப்பியா மற்றும் தெற்கு சோமாலியா வரை 
* **தென்னாப்பிரிக்க தங்க மாங்குயில்** (*ஓ. ஆ. நோட்டசு*) - பீட்டர்சு, டபிள்யூ, 1868 : அங்கோலாவிலிருந்து மத்திய மொசாம்பிக் வரை

## விளக்கம்
ஆண் பறவையானது வழக்கமான மாங்குயில் போலக் கருப்பு மற்றும் மஞ்சள் நிற இறகுகளில் காணப்படும். இருப்பினும் இறகுகள் மஞ்சள் நிறத்தில் காணப்படும். பறக்கும் இறகுகள் மற்றும் வால் மையத்தில் மட்டும் திடமான கருப்பு நிறத்தில் இருக்கும். சிறகுகளில் அதிக அளவு தங்க நிறம் காணப்படும். இது ஆப்பிரிக்காவில் குளிர்காலத்தில் இருக்கும் ஐரோவாசியா தங்க மாங்குயிலிருந்து இருந்து வேறுபட்டது.

பெண் பறவையானது பச்சை நிறத்தில் காணப்படும். இது ஐரோப்பிய இனங்களிலிருந்து வேறுபட்ட இறக்கைகள் மற்றும் கண்ணைச் சுற்றி கருப்பு நிறத்துடன் காணப்படும். மாங்குயில்கள் கூச்ச சுபாவமுள்ளவை. மேலும் ஆண் பறவையும் கூட விதானத்தின் மஞ்சள் மற்றும் பச்சை நிற இலைகளுடன் மறைந்து பார்ப்பதற்குக் கடினமானதாக காணப்படும்.

பறக்கும் போது இவை அமெரிக்க பாடும் பறவை போலக் காணப்படும். 

## மேற்கோள்கள்

## வெளி இணைப்புகள்
* ஆப்பிரிக்க தங்க மாங்குயில் - *தென்னாப்பிரிக்க பறவைகளின் அட்லஸ்*

பகுப்பு:சகாரா கீழமை ஆப்பிரிக்கப் பறவைகள்
பகுப்பு:ஆப்பிரிக்கப் பறவைகள்
பகுப்பு:மாங்குயில்கள்
மக்பூல் செர்வாணி

**மக்பூல் செர்வாணி** (*Maqbool Sherwani*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் மாநிலத்தின் தேசிய மாநாட்டு கட்சியின் உறுப்பினராக இருந்தார். 1947 ஆம் ஆண்டு அக்டோபர் மாதத்தில் காசுமீரின் பாரமுல்லாவில் பாக்கித்தானிலிருந்து பசுதூன் பழங்குடியினரின் படையெடுப்பை தாமதப்படுத்தினார்  இந்த முறையில், சிறீநகரில் சேருதல் ஏற்றுக்கொள்ளப்பட்டவுடன் தரையிறங்கிய இந்திய இராணுவத்தின் சீக்கியப் படைப்பிரிவு துருப்புக்களுக்கு நேரத்தை வாங்குவதில் அவர் முக்கியப் பங்கு வகித்தார்.  செர்வாணி பழங்குடியினரால் இவர் கொல்லப்பட்டார்.
## 1947 நிகழ்வு
காசுமீரை ஆக்கிரமிக்கத் திட்டமிட்ட பழங்குடியினரை அப்போது மக்பூல் கண்டார். சிறீநகர் விமான நிலையத்திற்குச் செல்லும் பாதையில் அவர்களை வழிநடத்தச் சொன்னபோது இவர் அவர்களை தவறான பாதையில் வழிநடத்தினார். தங்கள் அணிவகுப்பை தாமதப்படுத்த அவர் தவறாக வழிநடத்தினார் என்பதை உணர்ந்தபோது கோபமான கிளர்ச்சிப் படைகளால் அவர் சிலுவையில் அறையப்பட்டார். மக்பூல் செர்வாணியை இந்திய இராணுவம் ஒரு கதாநாயகனாகக் கருதுகிறது.
## சிறப்புகள்
மக்பூல் செர்வாணி நினைவாக, மக்பூல் செர்வாணி அரங்கம் என்ற பெயரில் ஓரு கலையரங்கம் அமைக்கப்பட்டுள்ளது.  பாரமுல்லாவில் உள்ள முகமது மக்பூல் செர்வாணி நினைவிடத்தில், காசுமீரிகள் மற்றும் அரசு அதிகாரிகள் அஞ்சலி செலுத்துகின்றனர்.  சம்மு மற்றும் காசுமீர் காலாட்படையின் தியாகத் தூண் நினைவுச்சின்னம் மக்பூல் செர்வாணியின் பெயரையும் கொண்டுள்ளது.  எழுத்தாளர் முல்க் ராச் ஆனந்த் தனது நாவலான ஒரு கதாநாயகனின் மரணம் என்ற நாவலில் மக்பூல் செர்வாணியின் கதையை எழுதினார். ஆனந்தின் நாவல் இந்திய தொலைக்காட்சி நிகழ்ச்சியான மக்பூல் கி வாப்சியாக மாற்றப்பட்டது. இது 2011 ஆம் ஆண்டில் டிடி காசிர் தொலைக்காட்சியில் ஒளிபரப்பப்பட்டது.
## மேலும் காண்க
*1947-1948 இந்திய-பாக்கித்தான் போர்
*சம்மு காசுமீர் இணைப்பு ஒப்பந்தம்
*அப்துல் அமீது
*சம்மு காசுமீர் தேசிய மாநாட்டுக் கட்சி
*சம்மு காசுமீர் இராச்சியம்
*காஷ்மீர் பிரச்சினை|காசுமீர் பிரச்சினை]]
## மேற்கோள்கள்

பகுப்பு:1947 இறப்புகள்
பகுப்பு:ஜம்மு காஷ்மீர் அரசியல்வாதிகள்
பகுப்பு:சம்மு காசுமீர் இராச்சியம்
அல்தாப் அகமது வானி

**அல்தாப் அகமது வானி** (*Altaf Ahmad Wani*) இந்தியாவைச் சேர்ந்த ஓர் அரசியல்வாதியாவார். அல்தாப் குலூ என்ற பெயராலும் இவர் அறியப்படுகிறார். சம்மு காசுமீர் மாநிலத்தின்  பகல்காம் தொகுதியை பிரதிநிதித்துவப்படுத்தும் இவர் சம்மு மற்றும் காசுமீர் சட்டமன்றத்தில் ஓர் உறுப்பினராக உள்ளார்.

குலாம் ரசூல் வானியின் ஒரே மகனான அல்தாப் பொறியாளராக இருந்து பின்னர் அரசியல்வாதியாக மாறினார். கல்வி வளர்ச்சிக்கான உள்ளுணர்வைக் கொண்ட ஒரு தொழிலதிபராக மக்களால் அறியப்பட்டார். தெற்கு காசுமீரின் அனந்த்நாக்கில் தில்லி பொதுப் பள்ளி என்ற பெயரில் ஒரு தனியார் பள்ளியைத் திறந்து தனது வாழ்க்கையைத் தொடங்கினார். 2008 ஆம் ஆண்டில் அரசியல் வாழ்க்கையையும் தொடங்கினார். இதே ஆண்டில் சம்மு & காசுமீர் தேசிய மாநாட்டு சார்பாக தனது முதல் சட்டமன்றத் தேர்தலில் போட்டியிட்டு தோல்வியடைந்தார். பின்னர் 2009 ஆம் ஆண்டில் சட்ட மேலவை உறுப்பினராக பரிந்துரைக்கப்பட்டார்.

1972 ஆம் ஆண்டில் இசுலாமாபாத்தின் ஐசுமுகாம் பகுதியில் ஓர் உயர் நடுத்தர வணிகக் குடும்பத்தில் பிறந்த இவர், குறுகிய காலத்தில் சம்மு காசுமீர் தேசிய கட்சிக்குள் பிரபலமானார். அல்தாப் அகமது வானி கட்சியின் உயர்மட்ட அதிகாரிகளின் நல்ல புத்தகங்களில் இருப்பதாகவும், கட்சியில் பல தசாப்தங்களாக பதவியில் இருக்கும் மற்ற கட்சி உறுப்பினர்களுக்கு இல்லாத ஆதரவை இவர் அனுபவிப்பதாகவும் காங்கிரசு கட்சி வட்டாரங்கள் கூறுகையில் தெரிவித்தனர். 2014 ஆம் ஆண்டில் சம்மு மற்றும் காசுமீர் சட்டப் பேரவைத் தொகுதியான பகல்காம் தொகுதிக்கு தேர்ந்தெடுக்கப்பட்டார்.

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:1974 பிறப்புகள்
பகுப்பு:வாழும் மக்கள்
புரோஃபெட் சாங் (நூல்)

**புரோஃபெட் சாங்** (*Prophet Song*)என்பது 2023 ஆம் ஆண்டு வெளியான ஐரிஷ் எழுத்தாளர் பால் லிஞ்ச் எழுதிய டிஸ்டோபியன் புதினம் ஆகும். இது ஒன்வேர்ல்டு பதிப்பகத்தால் வெளியிடப்பட்டது. அயர்லாந்து குடியரசு சர்வாதிகாரத்திற்குள் நழுவும்போது தனது குடும்பத்தை காப்பாற்ற முயற்சிக்கும் நான்கு குழந்தைகளுக்கு தாயான எலிஷ் ஸ்டாக் உட்பட ஸ்டாக் குடும்பத்தின் போராட்டங்களை இந்த புதினம் சித்தரிக்கிறது. கதையானது வழக்கத்திற்கு மாறான முறையில் கூறப்பட்டுள்ளது. இந்த புதினத்தில் பத்தி இடைவெளிகள் இல்லை. புத்தகம் 2023 புக்கர் பரிசை வென்றது.

## பின்னணி
இந்தப் புத்தகத்தை எழுதுவதற்கான முக்கிய உத்வேகங்களில் ஒன்று சிரிய உள்நாட்டுப் போர் மற்றும் அகதிகள் நெருக்கடி மற்றும் மேற்கு நாடுகளின் அகதிகளின் அவலநிலை பற்றிய அக்கறையின்மை என்று லிஞ்ச் கூறியுள்ளார்.   லிஞ்ச் தனது முதல் டிஸ்டோபியன் புதினத்தை எழுதுவதற்கான உத்வேகமாக ஜெர்மன் எழுத்தாளர் ஹேர்மன் ஹேசேயின் பணியை மேற்கோள் காட்டியுள்ளார். 

## சுருக்கம்
எதிர்கால அயர்லாந்து குடியரசில், ஆசிரியர் சங்க வேலைநிறுத்தத்தை அடுத்து, வலதுசாரி தேசியக் கூட்டணி கட்சி அரசாங்கத்தின் கட்டுப்பாட்டைக் கைப்பற்றியது. தேசியக் கூட்டமைப்பு ஐரிஷ் தேசிய காவல்துறைக்கும் ( கார்டா சியோச்சனா ) நீதித்துறைக்கும் தொலைநோக்கு அதிகாரங்களை வழங்குகிறது. ஆட்சியானது கார்டா தேசிய சேவைகள் பணியகம் என்ற புதிய இரகசிய பொலிஸ் படையையும் நிறுவுகிறது. புதிய அரசாங்கம் குடிமை உரிமைகளை விரைவாக நீக்கம் செய்கிறது; அமைதியான போராட்டங்கள் உடைக்கப்படுகின்றன, மேலும் ஐரிஷ் குடிமக்கள் காரணமின்றி கைது செய்யப்பட்டு சித்திரவதை செய்யப்படுகின்றனர்.

ஒரு ஆசிரியரும் தொழிற்சங்கத் தலைவருமான லாரி இசுடாக்கு, பேரணியில் கலந்துகொண்டபோது எந்தக் குற்றச்சாட்டும் இல்லாமல் கைது செய்யப்பட்டு தடுத்து வைக்கப்பட்டார். அறிவியலாளரான அவரது மனைவி எலிஷ், அவர்களின் நான்கு குழந்தைகளையும், டிமென்ஷியா நோயால் பாதிக்கப்பட்ட அவரது தந்தையையும் கவனித்துக்கொள்கிறார். எலிஷ் தனது கணவரின் விடுதலைக்காக மனு செய்கிறார். மாநிலம் விரைவில் உள்நாட்டுப் போரில் இறங்குகிறது, மேலும் எதிர்ப்பின் ஒரு பகுதியாக சந்தேகிக்கப்படும் ஐரிஷ் குடிமக்கள் கைது செய்யப்படுகிறார்கள் அல்லது கொல்லப்படுகிறார்கள். உள்நாட்டுப் போரின் போது எலிஷ் தனது குடும்பத்தை ஒன்றாக வைத்திருக்கப் போராடுகிறார்; அவர் தனது குடும்பத்துடன் நாட்டை விட்டு வெளியேற நினைக்கிறார், முடிந்தால் கனடாவில் உள்ள தனது சகோதரி ஐனுடன் சேரலாம் என்றும் நினைக்கிறார்.

### புக்கர் பரிசு
இந்த புதினம் 2023 புக்கர் பரிசை வென்றது, நடுவர் குழுவின் தலைவரான எசி எடுக்யன், இந்தப் படைப்பு "வலிமையையும் துணிச்சலையும் உண்டாககும் தன்மை கொண்ட உணர்ச்சிகரமான கதைசொல்லலின் வெற்றி" என்று கூறியுள்ளார்.  புதினத்தில் போர் மற்றும் அதைத் தொடர்ந்து வந்த புலம்பெயர்ந்தோர் நெருக்கடியின் சித்தரிப்பு குறித்து, எடுக்யன் கூறும் போது "நமது தற்போதைய தருணத்தின் சமூக மற்றும் அரசியல் கவலைகளைப் படம்பிடிக்கிறது" என்று கூறியுள்ளார்.  புக்கர் பரிசை வென்ற ஆறாவது ஐரிஷ் எழுத்தாளர் லிஞ்ச் ஆவார். 

## மேற்கோள்கள்

பகுப்பு:ஆங்கில அரசியல் நூல்கள்
பகுப்பு:2023 நூல்கள்
பகுப்பு:ஆங்கில மொழிப் புதினங்கள்
ஆவனூர் ஸ்ரீகண்டேசுவரம் மகாதேவர் கோயில்

**ஆவனூர் அருள்மிகு கண்டேசுவரம் மகாதேவர் கோயில்** கேரள மாநிலம் திருச்சூர் மாவட்டம் ஆவனூரில் அமைந்துள்ளது. 

இக்கோயிலின் மூலவர் சிவன் ஆவார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது.

## மேலும் பார்க்கவும்

* 108 சிவன் கோவில்கள்
* கேரளாவின் கோவில்கள்

## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மணியூர் மகாதேவர் கோயில்

**மணியூர் மகாதேவர் கோயில்** கேரளாவில் கோழிக்கோடு மாவட்டத்தில்வடகரா - மணியூர் சாலையில் மணியூர் என்னுமிடத்தில்   அமைந்துள்ளது. இக்கோயிலின் மூலவர் சிவன் ஆவார். 

சிவனின் சிற்பம் இங்கு ருத்ராட்சத்தால் உள்ளது. இது மேற்கு நோக்கி உள்ளது. கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவனுக்காக அமைக்கப்பட்டதாக நம்பப்படுகிறது.  

## இடம்
திரூர் ரயில் நிலையத்தில் இறங்கி, மலப்புரம்-மஞ்சிரி வழியாக பேருந்தில் ஏறி, அனக்காயத்தில் இறங்கி கோயிலை அடையலாம். பிறகு பெரிந்தல்மன்னாவு செல்லும் பேருந்தில் மங்கடம் என்ற இடத்தில் இறங்கி கோயிலுக்குச் செல்லலாம்.

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்

## மேற்கோள்கள்

பகுப்பு:கோழிக்கோடு மாவட்டத்திலுள்ள சிவன் கோயில்கள்
சீனப் பெருஞ்சூரியத் தொலைநோக்கி

**சீனப் பெருஞ்சூரியத் தொலைநோக்கி** (*Chinese Giant Solar Telescope*) (CGST) என்பது சீனாவில் முன்மொழியப்பட்ட சூரியத் தொலைநோக்கி ஆகும். CGST ஒரு அகச்சிவப்பு மற்றும் ஒளியியல் சூரிய தொலைநோக்கியாக இருக்கும். அதன் வெளிசார்ந்த பிரிதிறன் 8 மீ விட்டம் கொண்ட தொலைநோக்கிக்கு சமம், மேலும் ஒளந்திரட்டும் திறன் 5 மீ விட்டம் கொண்ட தொலைநோக்கிக்கு சமம். சூரிய திசையன் காந்தப்புலத்தின் துல்லியமான அளவீட்டை  உயர்  வெளிசார்ந்த பிரிதிறனுடன் பெறுவதேஈதன் முதன்மை அறிவியல் குறிக்கோள்.  இத்திட்டத்துக்கு 90 மில்லியன் அமெரிக்க டாலர்கள் செலவாகும் என எதிர்பார்க்கப்படுகிறது. 

## மேலும் காண்க
* சூரியத் தொலைநோக்கிகளின் பட்டியல்

## மேற்கோள்கள்

பகுப்பு:தொலைநோக்கிகள்
பகுப்பு:சூரியத் தொலைநோக்கிகள்
பகுப்பு:சீனத் தொலைநோக்கிகள்
பெர்மி பொலிவு

thumb| எல்லியக்கோளமும் அதன் ஊகநிலை பெர்மி பொலிவுடனான அதன் வெவ்வேறு கட்டமைப்புகள்.

**பெர்மி  பொலிவு** ('''Fermi glow)''' புற ஊதா ஒளிரும்  துகள்களைக் கொண்டுள்ளது. இதில் பெரும்பாலும் ஐதரசன்,  சூரிய குடும்பத்தின் வில் அதிர்ச்சியிலிருந்து  உருவாகிய நீரகமே அமைகிறது. இது விண்மீன்கள், சூரியனில் இருந்து வரும் ஒளி எல்லியக்கடப்பு, விண்மீன் ஊடகத்திற்கு இடையே உள்ள பகுதிக்குள் நுழையும் போது உருவாகிறது   இது மேலும் ஃபெர்மி முடுக்கத்திற்கு உட்படுகிறது,து உடுக்கண பெயர்வுநிலைப் பகுதியைச் சுற்றி பல முறை குதித்துவூடுக்கனவெளி இடையே உள்ள அணுக்களுடன் மோதுவதன் மூலம் ஆற்றலைப் பெறுகிறது. *[[வொயேஜர் 1|வாயேஜர் 1]],*     அபுள் விண்வெளித் தொலைநோக்கியின் உதவியுடன் பெர்மி பொலிவுக்கான முதல் சான்றும் அதனால் ஏற்படும் வில் அதிர்ச்சியும்  பெறப்பட்டன.   

2012 இல்,  உடுக்கண எல்லை தேட்டச் செயற்கைக்கோள்,  *[[வொயேஜர் 1|வாயேஜர் 1]],,* *[[வொயேஜர் 2|2]]*  கலங்கள் ஆகியவற்றிலிருந்து திரட்டிய தரவுகள், சூரியன் அதன் தற்போதைய விண்மீன் சூழலில் ஒரு வில் அதிர்ச்சியை ஏற்படுத்தும் அளவுக்கு வேகமாக நகரவில்லை என்பதைக் குறிக்கின்றன. 

## மேலும் காண்க

* எல்லியக்கோளம்
* எல்லியக் கடப்பு
* அறுதி அதிர்ச்சி
* வில் அதிர்ச்சி

## மேற்கோள்கள்

பகுப்பு:சூரியத் தோற்றப்பாடுகள்
பகுப்பு:சூரியன்
எல்லியக்கோளப் படப்பிடிப்பி

**எல்லியக்கோளப் படம்பிடிப்பி** (*Heliospheric imager*) என்பது ஒரு  அகல்புலப் படக்கருவி ஆகும். இது சூரியனிலிருந்து  நெடுந்தொலைவில் உள்ள  கோள்களுக்கு இடையிலான சூரியக் காற்றைப் படம்பிடிக்க வடிவமைக்கப்பட்டுள்ளது.

சூரியக் காற்று  மின்மத்தால் ஆனது.  இயனிகள் மற்றும் கட்டற்ற மின்னன்கள் இரண்டையும் கொண்டுள்ளது. மின்னன்கள், குறிப்பாக, தாம்சன் சிதறல் வழியாக சூரிய ஒளியை சிதறடிக்கின்றன, மேலும் மின்ம முகில்களைக் கட்புல ஒளியைப் பயன்படுத்தி புகைப்படம் எடுக்க முடியும். எல்லியக்கோல படம்பிடிப்பிகள் கொள்கையளவில் எளிமையானவை&nbsp;- அவை ஆழமான  ஒளியியல் பேஃபிள்களுக்குள் வைக்கப்பட்டுள்ள எளிமையான கட்புல ஒளி படக்கருவிகள். இருப்பினும், சூரியக் காற்றின் கூறுகள் மிகவும் மங்கலானவை- பின்னணி விண்மீன்  ஒளிப்புலமும்  ஓரை ஒளியின் பொலிவையும் ஒப்பிடும்போது  0.1% அளவு மட்டுமே&nbsp;- எனவே,  எல்லியக்கோளப் படம்பிடிப்பித் தரவுகள் இந்தப் பின்னணியை அகற்ற விரிவான பிந்தைய செயலாக்கம் தேவைப்படுகிறது.

எல்லியக்கோளப் படம்பிடிப்பிகள் பொதுவாக விண்வெளியில் பறக்கவிடப்படுகின்றன, ஏனெனில் புவியின் வளிமண்டலம் இரவில் கூட குறிகையில் குறுக்கிடுகிறது. முகில்கள், விமானம், நிலவொளி, தூசி, காற்றின் ஈரப்பதம் ஆகியவற்றில் உள்ள சிறிய மாறுபாடுகளும் அதிக உயரத்தில் உள்ள காற்றுப்பொலிவும் புவிமுனைச் சுடர்வு போன்ற நிலப்பரப்பு கூறுகளும், விரும்பிய சூரியக் காற்றின் குறிகையை மறைத்துவிடும். உயர் முனைய வட்டணையில் சுற்றும் USAF செயற்கைக்கோளில் பறக்கும் சூரியப் பொருண்மை உமிழ்வு படம்பிடிப்பி (SMEI  ),  நாசாவின் ஆழ்வெளி இரட்டைப் பருங்காட்சி விண்கலத்தில் (SECCHI) கருவித் தொகுப்பின்  பகுதியை உருவாக்கிய HI படம்பிடிப்பிகள் ஆகியவை இன்றுவரை பறக்கவிடப்பட்ட கருவிகளில் அடங்கும்.. 1970 களில் பறக்கவிட்ட இரண்டு  சூரிய விண்கலங்களிலிருந்தான  ஒளியளவியல் தரவுகளின் விரிவான பிந்தைய செயலாக்கத்தின் வழியாக 1980 களில் இந்தக் கருத்து முதன்முதலில் நிறுவப்பட்டது.

## மேற்கோள்கள்

பகுப்பு:விண்வெளியின் வானிலை
பகுப்பு:சூரியன்
எல்லியம் குவிக்கும் கூம்பு

**எல்லியம் குவியும் கூம்பு** (*helium focusing cone*) என்பது சூரியனின் எல்லியக்கோளம் வழியாகச் சென்ற  எல்லியம் அணுக்களின் செறிவு துகள்கள் நுழைந்த இடத்திலிருந்து எதிர்பக்கத்தில் ஒரு கூம்புப் பகுதியில் குவிந்துள்ளது. 

## மேலும் காண்க
* சூரியக் காற்று

## மேற்கோள்கள்

## வெளி இணைப்புகள்
*Observations of the helium focusing cone with pickup ions
*The Flow of Interstellar Helium in the Solar System
*A Breeze from the Stars, NASA

பகுப்பு:சூரியன்
ஜாயின் விதி (வானியல்)

thumb| சாய்ந்த கோணத்துடன் சூரியனின் வடக்கு அரைக்கோளத்தில் சூரியக் க்ரும்புள்ளிக் குழு <math>\theta</math>
வானவியலில், **ஜாயின் விதி** செயலில் உள்ள பகுதிகளில் சூரிய புள்ளிகளின் பரவலை விவரிக்கிறது. சூரியக் கரும்புள்ளிகள் "சாய்ந்து" இருக்கும் அளவைக் விளக்குகிறது.சூரிய  நடுவரைக்கு அருகில் உள்ள முன்னணிக் கரும்புள்ளிகளின் சாய்வை விட  பிற அகலாங்கில் உள்ள கரும்புள்ளிகளின் சாய்வு கூடுகிறது.      சூரிய மின்னாக்கிச் செயல்பாட்டின்  "ஆல்ஃபா விளைவு" செயல்படுவதற்கு ஜாயின் விதி நோக்கீட்டு ஆதரவை வழங்குகிறது.  இவ்விதிகு ஆல்ஃபிரடு   ஆரிசன் ஜாயின் பெயரிடப்பட்டது.

## மேற்கோள்கள்

பகுப்பு:சூரியத் தோற்றப்பாடுகள்
இராசுதோவ் தொலைநோக்கி

**இராசுதோவ் ஆய்வகம் (''Razdow Laboratories**'', Inc). ஆத்திரியாவில் பிறந்த இயற்பியலாளர் டாக்டர் அடோல்ப்  இராசுதோவால் (1908-1985) நிறுவப்பட்டது. செருமானிய  இனத்தூய்மிப்பு வெளியேற்ற அகதியான அவர் ஜூலை 1946  ஆம் ஆண்டில் அமெரிக்காவிற்குக் குடிபெயர்ந்தார். 1960  ஆண்டுகளின் முற்பகுதியில், உலகெங்கிலும் உள்ள முதன்மைக் கண்காணிப்பு மையங்களில் தொடர்ச்சியான சூரிய கண்காணிப்புத் தொலைநோக்கிகளை உருவாக்குவதற்கும் பயன்படுத்துவதற்கும் நாசாவால்திராசுதோ ஆய்வகத்துக்கு ஒப்பந்தம் வழங்கப்பட்டது. இந்தக் கருவிகள் சூரியனை வானத்தில் தானாகக் கண்காணித்து,  நீரக-ஆல்ஃபாக்கதிர் கதிர்நிரலில் சூரிய வட்டின் தொலைக்காட்சிப் படங்களைப் பதிவுசெய்து அனுப்பும். நாசா விண்வெளி வீரர்கள், விரைவில் புவியைச் சுற்றியுள்ள விண்வெளியில் பயணிக்கவுள்ளனர்.   இவர்கள்சூரிய சுடருமிழ்வுகளுடன் தொடர்புடைய கதிர்வீச்சு புயல்களால் பாதிக்கப்படலாம், மேலும் இந்த தொலைநோக்கிகள் சூரியக் கரும்புள்ளிச் செயல்பாட்டை 24 மணி நேர கண்காணிப்பைச் செய்ய  அமைக்கப்பட்டன. இவற்றில் சில தொலைநோக்கிகள் இன்னும் செயல்பாட்டில் உள்ளன.
 
## மேற்கோள்கள்

பகுப்பு:சூரியன்
பகுப்பு:சூரிய நிகழ்வுகள்
அச்யுத் சரண் சௌத்ரி

**அச்யுத் சரண் சௌத்ரி** (*Achyut Charan Choudhury*) ( 5 பிப்ரவரி 1866 - 25 செப்டம்பர் 1953) ஓர் வங்காளி எழுத்தாளரும் மற்றும் வரலாற்றாசிரியருமாவார். வைணவ இந்து மதத்தைப் பற்றி இவர் பல புத்தகங்களை எழுதியிருந்தாலும், சில்ஹெட் பிராந்தியத்தின் வரலாறு, *சிறீகட்டர் இடிபிரிட்டா* பற்றிய இவரது பணிக்காக மிகவும் பிரபலமானவர்.

## வாழ்க்கை
கரீம்கஞ்சில் உள்ள மொய்னா கிராமத்தில் (அப்போது சில்ஹெட் மாவட்டத்தின் ஒரு பகுதி) ஆதித்ய சரண் சௌத்ரி மற்றும் அவரது மனைவி கோட்டிமோனி ஆகியோரின் மகனாகப் பிறந்தார். இவரின் தந்தை ஜாபர்கரின் ஜமீந்தார்களின் வழித்தோன்றல் ஆவார்.

இவர் தனது ஆரம்பக் கல்வியைப் பெற்றபோதே இலக்கியம் மற்றும் வைணவக் கோட்பாட்டில் சிறப்பு கவனம் செலுத்தி வரலாறு மற்றும் மதத்தையும் கற்றுக்கொண்டார். பிற்காலத்தில், புரி, பிருந்தாவனம் மற்றும் தகடக்கின் போன்ற புனிதத் தலங்களுக்கு புனித யாத்திரைகள் செய்தபோது குறிப்பிட்ட முக்கியத்துவத்தைப் பெற்றார். கடைசியாக தன் சொந்தச் செலவில் கோயில் ஒன்றையும் நிறுவினார்.

1897 ஆம் ஆண்டில், இவர் சில்ஹெட்டில் உள்ள கிரீஷ் நடுநிலை ஆங்கிலப் பள்ளியில் ஆசிரியராக தனது வாழ்க்கையைத் தொடங்கினார், பின்னர் பதர்கண்டியில் உள்ள நிலப்பரப்பின் பொருளாளராக நியமிக்கப்பட்டார். 1897 ஆம் ஆண்டில், சௌத்ரி *சிறீகட்டர் தர்புன்* என்ற மாதாந்திர செய்தித்தாளை நிறுவினார். இருப்பினும் இது இரண்டு ஆண்டுகளுக்குப் பிறகு வெளியீடு நிறுத்தப்பட்டது.

## இலக்கியப்பணி
ஒரு தசாப்தத்திற்குப் பிறகு, இவர் தனது மகத்தான படைப்பைத் தொடங்கினார். இது சில்ஹெட்டின் வரலாற்றில் *சிறீகட்டர் இடிபிரிட்டா* என்று அழைக்கப்பட்டது. உரை இரண்டு தொகுதிகளாக வெளியிடப்பட்டது. முதல் தொகுதி, 1910 இல் வெளியிடப்பட்டது, பிராந்தியத்தின் வளர்ச்சியை விவரிக்கும் முன் அதன் ஆரம்ப அத்தியாயங்களை சில்ஹெட்டின் புவியியல் மீது கவனம் செலுத்தியது. ஆறு ஆண்டுகளுக்குப் பிறகு வெளியிடப்பட்ட இரண்டாவது தொகுதியிலும் இது தொடர்ந்தது, இதில் முக்கிய சில்ஹெட்டி குடும்பங்களின் வம்சாவளிகளும், குறிப்பிடத்தக்க நபர்களின் நூற்றுக்கும் மேற்பட்ட சிறு வாழ்க்கை வரலாறுகளும் அடங்கும். சமகால வரலாற்றாசிரியர் ஜதுநாத் சர்க்கார் பிராந்திய வரலாற்றை விவரிப்பதில் அதன் "சிறந்த நுட்பத்தை" பாராட்டியதன் மூலம், இந்த படைப்பு வெளியிடப்பட்ட நேரத்தில் பரவலாகப் பாராட்டப்பட்டது. *சிறீகட்டர் இடிபிரிட்டா* இன்றுவரை அனைவராலும் பாராட்டப்பட்ட மற்றும் பிரபலமான படைப்பாக உள்ளது.

வரலாறு மற்றும் மதம் தொடர்பான மூவாயிரம் புத்தகங்கள் மற்றும் கையெழுத்துப் பிரதிகளைக் கொண்ட விரிவான தனிப்பட்ட நூலகத்தை சௌத்ரி பராமரித்து வந்தார். இவர் வைணவ இறையியலைப் பற்றிய தொடர் புத்தகங்களையும் எழுதினார். மத நம்பிக்கையின் மீதான இவரது செயல்களால் உள்ளூர் மக்கள் இவரை ஒரு குருவாகக் கருதினர். இவர் 25 செப்டம்பர் 1953 அன்று தனது எண்பத்தேழு வயதில் இறந்தார்.

## மேற்கோள்கள்

## வெளி இணைப்புகள்
*
*

பகுப்பு:1953 இறப்புகள்
பகுப்பு:1866 பிறப்புகள்
பகுப்பு:வரலாற்றாளர்கள்
பகுப்பு:வங்காள எழுத்தாளர்கள்
கிரிகோர் சூரியத் தொலைநோக்கி

**கிரிகோர்** என்பது ஒரு சூரிய தொலைநோக்கி ஆகும்.  இது 1.5 மீ முதன்மைக் கண்ணாடியுடன் பொருத்தப்பட்டுள்ளது,  இது  கேனரி தீவுகளில் உள்ள டெனெரிஃப்பில் உள்ள தைதே ஆய்வகத்தில் 2,390 மீ உயரத்தில் அமைந்துள்ளது. இது பழைய கிரிகோரி கிளவுதே தொலைநோக்கியை மாற்றுகிறது. 2012, மே 21, அன்று திறக்கப்பட்டது  2009, மார்ச்சு 12 அன்று முதல் ஒளி, 1 மீட்டர் ஓர்வுக் கண்ணாடியைப் பயன்படுத்தியது.

பெருங்கரடி வான்காண்கம், மெக்மத்-பியர்சு சூரியத் தொலைநோக்கிக்குப் பிறகு, கிரிகோர் உலகின் மூன்றாவது பெரிய சூரிய தொலைநோக்கி ஆகும். இது சூரிய ஒளிக்கோளம்,  வண்ணக்கோளம் ஆகியவற்றில் புலப்படும்  அகச்சிவப்பு அலைநீளங்களில் நோக்கீடுகள் செய்வதை நோக்கமாகக் கொண்டுள்ளது. கிரிகோரின் 256- செயல்படுத்தியில் வடிவம்குலைவுறும் கண்ணாடிகளும்ம் 156-துணைப்பொருள்வில்லை உள்ள  சேக்-கார்ட்மன்  அலைமுகப்பு  உணரி கொண்ட உயர்-வரிசை தகவமைப்பு ஒளியியல் (AO) அமைப்பைக் கொண்டுள்ளது. 2014  ஆம் ஆண்டில் பன்மை எதிரிணை ஒளியியல் அமைப்பைச் செயல்படுத்துவதற்கான முயற்சிகள் நடந்து வருகின்றன.  

## 2020 மேம்படுத்தல்
சில சரியான ஒளியியல் கொண்ட மேம்படுத்தலின் போது  இரண்டு  அச்சு விலகிய பரவளைய கண்ணாடிகள் சரி செய்யப்பட்டு, தொடக்கநிலை ஆசுடிகுமாட்டியம் நிலைப்படுத்தப்பட்டது. 

## மேற்கோள்கள்

பகுப்பு:Coordinates on Wikidata
பகுப்பு:தொலைநோக்கிகள்
வில்காக்சு சூரிய நோக்கீட்டகம்

**வில்காக்சு சூரிய நோக்கீட்டகம்** *(Wilcox Solar Observatory)* (**WSO**)) என்பது கலிபோர்னியாவின் சுட்டான்போர்டில் உள்ள ஒரு சூரிய ஆய்வகம் ஆகும். இது சூரியனின் மேற்பரப்பில் உள்ள காந்த, திசைவேகப் புலத்தின்  அன்றாட நோக்கீடுகளை உருவாக்க பயன்படுகிறது.  இது  1975, மே மாதத்தில்  சூரியனின் சராசரி காந்தப்புலத்தின்  அன்றாடக் கண்காணிப்பைத் தொடங்கியது. முன்பு சுட்டான்போர்டு **சூரிய நோக்கீட்டகம்** என்று அழைக்கப்பட்டது, இது சுட்டான்போர்டு பல்கலைக்கழகத்தால் இயக்கப்படுகிறது  இது சுட்டான்போர்டு பல்கலைக்கழக வளாகத்திற்கு தெற்கே  தொலைவில் அமைந்துள்ளது.  இது பின்னர் சூரிய இயற்பியலாளர் ஜான் எம். வில்காக்சின் பெயரிடப்பட்டது. வில்காக்சு சூரிய நோக்கீட்டகம் (WSO) வரலாற்றியலாக நாசா சூரிய இயற்பியல், தேசிய அறிவியல் அறக்கட்டளை, கடற்படை ஆராய்ச்சி அலுவலகம் ஆகியவற்றால் நிதியளிக்கப்பட்டது.    

வில்காக்சு சூரிய நோக்கீட்டகம்   இலிட்ரோ கதிர்நிரல்பதிவியையும்  பாப்காக்சு காந்தப்பதியையும் பயன்படுத்தி, 5259Å  இரும்பு-1 கதிர்நிரல் வரியையும் 5124Å   இரும்பு-1 கதிர்நிரல் வரியையும் ஒப்பிட்டு  ஒளிக்கோள பார்வைக் கோட்டுக்கு அவற்றின் காந்தப்புலம் 0.04 காசுக்குள்  அமைவதைக் கண்டறிந்தது.  

## மேற்கோள்கள்

## வெளி இணைப்புகள்

* WSO - வில்காக்சு சூரிய ஆய்வகம்

பகுப்பு:வானாய்வகங்கள்
பகுப்பு:Coordinates on Wikidata
பகுப்பு:சூரிய நோக்கீட்டகங்கள்
தன்யால் (உசைன் ஷாஹி வம்சம்)

வங்காள இளவரசர் **தன்யால்** (*Danyal*), துலால் காசி என்றும் அழைக்கப்படும் இவர், வங்காள சுல்தான் அலாவுதீன் உசைன் சாவின் மூத்த மகனாவார். இவர் தனது தந்தையின் சார்பாக உத்தியோகபூர்வ கடமைகளைச் செய்தார். 1495 ஆம் ஆண்டில், தன்யால் பீகாரில் தில்லி சுல்தானகத்துடன் சமாதான உடன்படிக்கையை ஏற்படுத்திக் கொண்டார். மேலும் வங்காள சுல்தானகத்தின் கீழ் பீகாரின் பிராந்திய ஆளுநராகப் பணியாற்றினார்.  1498 இல் காமதா கைப்பற்றியதைத் தொடர்ந்து இவர் ஆளுநராக நியமிக்கப்பட்டார் 

## ஆரம்ப வாழ்க்கை மற்றும் பின்னணி
தன்யால் 15 ஆம் நூற்றாண்டில் வங்காள சுல்தானகத்தில் ஒரு பிரபுத்துவ பெங்காலி முஸ்லிம் சன்னி சையத் குடும்பத்தில் பிறந்தார். 1494 இல், வங்காளத்தின் பிரதம மந்திரியான இவரின் தந்தை அலாவுதீன் உசைன் சா, சுல்தான் சம்சுதீன் முசாபர் சாவை தோற்கடித்து சுல்தானகத்தின் புதிய உசைன் ஷாஹி வம்சத்தை நிறுவினார். தன்யால் உசைன் ஷாவின் மூத்த மகன் என்று கருதப்படுகிறது.  இவரது பதினேழு சகோதரர்கள் மற்றும் குறைந்தது பதினொரு சகோதரிகளில், நஸ்ரத் மற்றும் மக்மூத் ஆகிய இருவரும் வங்காளத்தின் எதிர்கால சுல்தான்களாயினர்.

## இளவரசராக
வங்காள சுல்தானகத்தின் இளவரசராக, தன் தந்தையின் ஆட்சிக் காலத்தில் தன்யால் பல முக்கியப் பணிகளை மேற்கொண்டார். தில்லி சுல்தானகத்தின் ஆப்கானிய ஆட்சியாளரான சிக்கந்தர் லௌதி, 1495 இல் வங்காளத்தின் மீது ஓர் போரை வழிநடத்தினார், இதன் விளைவாக, தோற்கடிக்கப்பட்ட ஜான்பூர் சுல்தானகத்தின் உசைன் சா சர்கிக்கு தன்யாலின் தந்தை அடைக்கலம் கொடுத்தார். லௌதியின் படைகளுக்கு எதிராக வங்காளப் படைக்கு தலைமை தாங்க தன் தந்தையால் தன்யால் நியமிக்கப்பட்டார்.  இரு படைகளும் பர்க் என்ற இடத்தில் சந்தித்தன. போரைத் தவிர்க்க தன்யால் ஒரு ஒப்பந்தத்தை உருவாக்கினார். இதனால் வங்காளத்தின் மீது நடக்க இருந்த படையெடுப்பிலிருந்து காப்பாற்றினார். இந்த ஒப்பந்தம் பர்க் நகரத்தை இரண்டு சுல்தான்களின் அதிகாரப்பூர்வ எல்லையாக மாற்றியது.
[இடது|thumb| [முங்கேர்|முங்கேரில் சா நபாவின் சமாதியைக் கட்டியதற்காக தன்யால் புகழ் பெற்றார்.]]
கி.பி.1497-1498 இல், பீகாரில் உள்ள முங்கர் கோட்டையில் ஒரு பெட்டகத்தை கட்டுவதற்கு தன்யால் பொறுப்பேற்றார். இதற்கான கல்வெட்டு சா நாபா அருகிலுள்ள தர்காவின் கிழக்கு சுவரில் ( *பிர் நாஃபா* என்றும் அழைக்கப்படுகிறது) தொங்கவிடப்பட்டது .  தன்யாலைப் பற்றிய உள்ளூர் கதைகளும் பரவலாக உள்ளன.  இறுதியில் *தர்காவையும் தன்யால்* கட்டினார் என்று பொதுவாக கருதப்படுகிறது.

1498 ஆம் ஆண்டில், கென் வம்சத்தின் மன்னர் நீலாம்பருக்கு எதிராக சா இசுமாயில் காசியின் தலைமையில் நடந்த காமதா போரில் பங்கேற்றார். போரில் பெற்ற வெற்றியைத் தொடர்ந்து, இவரின் தந்தை இவரை புதிதாக கைப்பற்றிய பிராந்தியத்தின் ஆளுநராக நியமித்தார்.

ஜூலை 1500இல் தியாகத் திருநாள் அன்று வங்காளத்தில் தன்யால் ஒரு சபை மசூதியைக் கட்டினார்.  அருப் நாராயண் தலைமையிலான அசாமிய புயான்கள் இவருக்கு எதிராக ஒரு போரை நடத்தும் வரை தன்யால் காமதாவை பல ஆண்டுகள் ஆட்சி செய்தார். இந்தப் போரில் , புயான்கள் தன்யாலையும் அவரது அதிகாரிகளையும் கைது செய்து கொன்றனர், இதனால் 1509க்கு சிறிது காலத்திற்கு முன்பு சுல்தானகத்தின் குறுகியகால ஆட்சி முடிவுக்கு வந்தது  காமரூபத்தில் வங்காளத்தின் பிரதிநிதியாக தன்யாலுக்குப் பிறகு முசுந்தர் காசி பதவியேற்றார்.

## இதனையும் காண்க

* வங்காள வரலாறு
* இந்திய வரலாறு

## மேற்கோள்கள்

## உசாத்துணை

* 
* 
* 
* 

பகுப்பு:பதினைந்தாம் நூற்றாண்டு பிறப்புகள்
பகுப்பு:1515 இறப்புகள்
பி. ஜெயம்மா

**பி. ஜெயம்மா** (*B. Jayamma*, 15 நவம்பர் 1915 - 20 திசம்பர் 1988)  என்பவர் ஒரு இந்திய நடிகையும், பாடகியும் ஆவார். இவர்  குப்பி வீரண்ணாவின்  நாடகக் குழுவில் தன் 14 வயதில் மேடையேறினார். பிற்காலத்தில் குப்பி வீரண்ணாவை மணந்துகொண்டார்.  இவர் 45 ஆண்டுகள் நாடங்களில் நடித்தார். அதே நேரத்தில் கன்னடம், தெலுங்கு, தமிழ் படங்கள் என 45 படங்களில் நடித்தார்.

## தொழில்
ஜெயம்மா நடித்த முதல் திரைப்படமானது 1931 இல் ரஃபேல் அல்கோட் இயக்கிய *இஸ் லவ் அஃபேர்* என்ற திரைப்படமாகும். படத்தைத் தயாரித்த குப்பி வீரண்ணாவுக்கு ஜோடியாக  படத்தில் கதாநாயகியாக நடித்தார்.   பேசும்படங்கள் வருவதற்கு முன்பு ஜெயம்மா பல ஊமைப் படங்களில் நடித்துள்ளார். 1930களிலும் 1940களிலும் பிரபலமான நடிகையாக இருந்த இவர், தன் கணவருடன் இணைந்து பல படங்களில் நடித்துள்ளார். *ஸ்வர்க சீமா* (1945) என்ற தெலுங்குத் திரைப்படத்தில், கணவனால் கைவிடப்பட்ட இல்லத்தரசியான கல்யாணி என்ற பாத்திரத்தில் நடித்தார். கன்னடத் திரைப்படமான *ஹேமரெட்டி மல்லம்மா* (1946) படத்தில் இவரின்  பெயர் கொண்ட பாத்திரத்தில் நடித்தார், அது இவரது கதாபாத்திரம் எதிர்கொள்ளும் துன்பங்களைக் குறிப்பதாக இருந்தது. ஜெயம்மா தனது சில படங்களில் பின்னணி பாடல்களையும் பாடியுள்ளார்.

## திரைப்படவியல்

## இசைத்தொகுப்பு தரவுத்திரட்டு

## மேற்கோள்கள்

## நூல்
* 
## வெளி இணைப்புகள்
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:பெங்களூர் மக்கள்
பகுப்பு:1988 இறப்புகள்
பகுப்பு:1915 பிறப்புகள்
பிலிப்பீன்சு மாங்குயில்

**பிலிப்பீன்சு மாங்குயில்** (***ஓரியோலசு இசுடெர்ரீ***) அல்லது **சாம்பல்-தொண்டை மாங்குயில்** என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சு நாட்டில் மட்டுமே காணப்படும் அகணிய உயிரி.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இதன் வரம்பில் மிகவும் பொதுவானவை, ஆனால் செபு துணையினம் (*ஓ. டெ. அசிமிலிசு*) கடைசியாக 1906 இல் காணப்பட்டது, இப்போது அற்றுவிட்ட இனமாக வகைப்படுத்தப்பட்டுள்ளது.

## வகைப்பாட்டியல்
1877ஆம் ஆண்டில் ரிச்சர்ட் பவுட்லர் சார்ப்பி என்பவரால் முதலில் விவரிக்கப்பட்டது, பிலிப்பைபீன்சு மாங்குயில் *[[ஓரியோலசு]]* பேரினத்தைச் சேர்ந்தது. சில வகைப்பாட்டியலாளர்கள் இது கருந்தொண்டை மாங்குயிலுடன் ஒரு துணையினமாகக் கருதுகின்றனர்.  இந்த இரண்டு இனங்களும் இசபெலா மாங்குயிலுடன் ஒரு பெரும் சிற்றினத்தை உருவாக்கலாம்.

### துணையினங்கள்
ஐந்து துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:
* *ஓ.இசு. சமரென்சிசு* - இசுடீயர், 1890 : சமர், லெய்டே, போகொல் மற்றும் கிழக்கு மிண்டனாவோ
* † **செபு கருந் தொண்டை மாங்குயில்** (*ஓ. இசு. அசிமிலிசு*) - துவீடேல், 1878 : முதலில் ஒரு தனிச் சிற்றினமாக விவரிக்கப்பட்டது. முன்பு செபுவில் காணப்பட்டது
* *ஓ. இசு. இசுடெர்ரி* - சார்ப், 1877: மஸ்பேட் மற்றும் நீக்ரோசில் காணப்பட்டது
* *ஓ. இசு. பேசிலானிகசு* - ஓகில்வி-கிராண்ட், 1896 : பசிலன் மற்றும் மேற்கு மிண்டானாவோ
* *ஓ. இசு. சினெரோஜெனிசு* - பெளர்ன்சு & வொர்செசுடர், 1894 : சுலு தீவுக்கூட்டம்

## விளக்கம்
பிலிப்பீன்சு மாங்குயில் மஞ்சள்-பழுப்பு நிற பறவையாகும். இதன் உடலின் மேற்புறத்தில் முக்கியமாக மெல்லிய இறகுகள், சிவப்பு அலகு மற்றும் சிவப்பு கண்கள் உள்ளன.

## வாழிடம்
பிலிப்பீன்சில் மட்டுமே காணப்படும், பிலிப்பீன்சு மாங்குயில் காடு, வன விளிம்பு மற்றும் மஸ்பேட், சமர், லெய்டே, செமிராரா தீவு, நீக்ரோஸ், போஹோல், மிண்டனாவ், பசிலன் மற்றும் சுலு தீவுக்கூட்டத்தின் தாழ் நிலங்களில் காணப்படுகிறது.

## நடத்தை மற்றும் சூழலியல்
பிலிப்பீன்சு மாங்குயில் மற்ற மாங்குயில்களைப் போலவே, முக்கியமாகப் புல், பூக்கள் மற்றும் ஒத்த உணவைக் கொண்டிருக்கின்றன.

## மேற்கோள்கள்

பகுப்பு:மாங்குயில்கள்
கைவினை பொக்கிசம் விருது

**கைவினை பொக்கிசம் விருது** (*Kaivinai Pokkisham Award*)(வாழும் பொக்கிச கைவினைஞர்) என்பது ஒவ்வொரு ஆண்டும் மாநிலத்தில் சிறந்த மூத்த கைவினைஞர்களுக்கு வழங்கப்படும் இந்திய விருது ஆகும்.

இந்த விருது, பஞ்சலோக சிலைகள், வெண்கல விளக்குகள் மற்றும் பொருட்கள், தஞ்சாவூர் ஓவியங்கள் மற்றும் தட்டுகள், கல் சிற்பங்கள், கலம்காரி மற்றும் பட்டிக் ஓவியங்கள், காகித மச்சி பொம்மைகள், பாய் நெசவு, மூங்கில் மற்றும் பனை பொருட்கள் செய்யும் கைவினைஞர்களுக்கு வழங்கப்படுகிறது.

65 வயதுக்கு மேற்பட்ட பத்து கைவினைஞர்கள் ஒரு குழுவால் தேர்ந்தெடுக்கப்படுகின்றனர். இந்த விருது ஒரு லட்சம் ரூபாய், ஒரு சவரன் தங்கப் பதக்கம் மற்றும் சான்றிதழை உள்ளடக்கியது.

## மேற்கோள்கள்

பகுப்பு:தமிழக விருதுகள்
சிறந்த குழந்தை நட்சத்திரத்துக்கான தமிழ்நாடு அரசு திரைப்பட விருது

**சிறந்த குழந்தை நட்சத்திரத்துக்கான தமிழ்நாடு அரசு திரைப்பட விருது**  (*Tamil Nadu State Film Award for Best Child Artist*)  என்பது தமிழ்நாடு அரசு திரைப்பட விருதுகளின் ஒரு பகுதியாக, சிறந்த குழந்தை நட்சத்திரத்திற்காகத் தமிழ்நாடு அரசால் வழங்கப்படும் திரைப்பட விருது ஆகும்.

## பட்டியல்
விருது பெற்றவர்கள் மற்றும் அவர்கள் நடித்த படங்களின் பட்டியல் இங்கே.

## மேலும் பார்க்கவும்

* தமிழ் சினிமா
* இந்திய சினிமா

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
சூரியப் புவிநடுவரை

**சூரியப் புவிநடுவரை** என்பது புவியின் அகலாங்கு ஆகும். இந்த அகலாங்கில் சூரியன் நண்பகலில் நேரடியாக உச்சியில் காணப்படுகிறது.  புவியின் அச்சின் சாய்வு காரணமாக, திசம்பர் திருப்பநாளில் மகர வரையில்  இருந்து ஜூன்  திருப்பநாளில் கடக வரை வரை .சூரியப் புவி நடுவரை ஆண்டு முழுவதும் மாறுபடும. திருப்ப நாட்கள் இரண்டிலும், புவியியல்நடுவரையிலிருந்து பார்க்கும்போது சூரியனின் இருப்பு உச்சிநிலையில் இருக்கும். வெப்ப மண்டலத்திற்கு வெளியில் இருந்து சூரியனை உச்சியில் நேரடியாக அமைவதைக் காண முடியாது. 

## மேலும் காண்க

* வெப்ப நிலநடுவரை
* துணச் சூரியப்புள்ளி

## மேற்கோள்கள்

பகுப்பு:புவியியல்
பகுப்பு:சூரியன்
திருவார்ப்பு கிருஷ்ணர் கோயில்

**திருவார்ப்பு கிருஷ்ணர் கோயில்** (*തിരുവാർപ്പ് ശ്രീകൃഷ്ണസ്വാമി ക്ഷേത്രം*) என்பது இந்தியாவின், கேரளத்தின் கோட்டயம் மாவட்டத்தின் திருவார்ப்பு கிராமத்தில் மீனச்சிலாற்றின் கரையில் அமைந்துள்ள பிரசித்தி பெற்ற ஒரு கிருஷ்ணர் கோயிலாகும். இந்த கிராமத்திற்கு திருவார்ப்பு என்ற பெயர் உண்டாக இந்தக் கோயிலே காரணம் என்று கூறப்படுகிறது. மேலும் திருவார்ப்பின் பிரபலத்திற்கு முக்கியக் காரணம் பல நூற்றாண்டுகள் பழமை வாய்ந்த இந்த கிருஷ்ணர் கோயிலாகும். முன்னதாக குன்றம்பள்ளிக்கரை என்றறியப்பட்டிருந்த இந்த பிரதேசம் இந்த கோயிலினால் திருவார்ப்பு ஆயி என மாறியது. இகோயிலின் பராவார தெய்வங்களாக பிள்ளையார், சாஸ்தா, முருகன், நாகதெய்வங்கள், பிரம்மரட்சதன், யக்சி போன்றோரும் உள்ளனர்.

கேரள நாடகாட்டியின் மேடமாதத்தின் விஷூ நாளில் ஆறாட்டு விழா கோலாகலமாக நடைபெறும். இதற்கிடையில் வரும் ஐந்தாம் நாளின் புறப்பாடும் அதனுடன் தொடர்புடைய யானையோட்டமும் அதிகம்பீரமாகாக இருக்கும். திருவிதாங்கூர் தேவஸ்தானம் வாரியத்தால் இந்த கோயில் பராமரிக்கபடுகிறது.

## தொன்மம்
பாண்டவர்களின் வனவாசத்தின்போது அவர்கள் வழிபட கிருஷ்ணனே தனது சிலை ஒன்றை அவர்களுக்கு அளித்தார். வனவாசத்தின் போது அச்சிலையை வழிபட்ட அவர்கள் வனவாசம் முடிந்ததும் அட்சயப் பாத்திரத்தையும், இந்த கிருஷ்ணர் சிலையையும் ஆற்றில் விட்டனர்.

பல காலம் கழித்து ஒரு மகான் படகில் கடலில் சென்றபோது அந்தச் சிலையை கண்டறிந்தாராம். அவர் செல்லவேண்டிய திசைக்கு எதிராக காற்றின் போக்கில் சென்ற படகு, மீனச்சிலாற்றின் கரையில் வந்து நின்றது. தர்ம சாஸ்தாவுக்காக கட்டப்பட்டு, சிலை வைக்காமல் இருந்த கோயிலில் அச்சலையையை அவர் பிரதிடை செய்தார் என்ற ஒரு நம்பிக்கை உள்ளது.

## சிறப்பு
இக்கோயிலில் கிருஷ்ணன் நான்கு கைகளுடன் காட்சியளிக்கிறார். கம்சனை வதம் செய்த பிறகு அந்தச் சோர்வு நீங்காமல் வந்து நின்ற மூர்த்தியாக இவர் கருதப்படுகிறார். அதனால் பசியுடன் இருப்பதாக கருதப்படுகிறார். இதனால்
இந்தியாவில் முதலில் நடை திறக்கும் கோயிலாக திருவார்ப்பு கோயில் உள்ளது. கிருஷ்ணனுக்கு பசி வந்துவிடும் என்பதற்காக  அவசர அவசரமாக நள்ளிரவு இரண்டு மணிக்கே நடை திறக்கபடுகிறது. இதில் ஒரு சிறப்பம்சமாக கோயில் கதவைத் திறக்கவரும் அரச்சகர் ஒரு கோடாரியையும் தயாராக வைத்திருப்பார். ஒருகால் கோயில் கதவை திறக்கும் சாவி வேலை செய்யாவிட்டால் அதனால் ஏற்படும் தாமத்ததால் இறைவனுக்கு பசி வந்துவிடக்கூடாது என்பதால் கோடாரியைக் கொண்டு கதவை உடைப்பதற்கு இது ஒரு ஏற்பாடாகும். நள்ளிரவில் உசத்கால பூசையுடன் வழிபாடு துவங்குகிறது. இறைவனுக்கு முதலில் அபிசேகம் நடக்கும். இறைவன் பசி பொறொக்கமாட்டார் என்பதால் தலையை மட்டும் துடைத்துவிட்டு உசபாயாசம் என்னும் ஒருவகை நெய் பாயாசம் படைக்கப்படுகிறது. அதன் பிறகே இறைவனின் உடல் துடைக்கப்படுகிறது. பின்னர் நாள் முழுவதும் பல்வேறு பூசைகள் நடக்கின்றன. இரவு எட்டு மணிக்கு நடை சாத்தப்படுகிறது. நடை சாத்தும் முன் வெளியே வரும் அர்ச்சகர் இங்கே யாராவது பசியுடன் இருக்கிறார்களை என்று கேட்பார். இங்கு சுவாமி மட்டுமள்ள பக்தர்களும் பசியோடு இருக்கக் கூடாது என்பதால் அவ்வாறு கேட்கின்றனர்.

கிரகண காலத்தில் எல்லா கோயில்களின் நடையும் அடைக்கபடுவது வழக்கம். ஆனால் இறைவன் பசியால் வாடக்கூடாது என்பதால் இக்கோயில் நடை சாத்தபடுவதில்லை. கிரகண காலத்தில் பூசைகள் நடக்கின்றன. இதனால் ஆண்டின் அனைத்து நாட்களிலும் கோயில் திறந்திருக்கும்.

## மேற்கோள்கள்

பகுப்பு:கிருஷ்ணர் கோயில்கள்
பகுப்பு:கோட்டயம் மாவட்டத்திலுள்ள இந்துக் கோயில்கள்
நாகாலாந்து மரத் தவளை

**நாகாலாந்து மரத் தவளை** எனும் *தெலோடெர்மா நாகலாண்டென்சு (Theloderma nagalandense)* இராகோபோரிடே குடும்பத்தில் உள்ள தவளை சிற்றினமாகும். இது இந்தியாவில் மட்டும் காணப்படும் அகணிய உயிரி. இரண்டு வகை வட்டாரங்களிலிருந்து இது அறியப்பட்டது. இரண்டும் நாகாலாந்து மாநிலத்தில், கடல் மட்டத்திலிருந்து 1196 மீட்டர் உயரத்தில் ஒன்றும் மற்றும் கடல் மட்டத்திலிருந்து 1421 மீட்டர் உயரத்தில் மற்றொன்றும் என அறியப்பட்டன.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
தமிழ்நாடு அரசின் திரைப்பட கௌரவ விருது

**தமிழ்நாடு அரசின் திரைப்பட கௌரவ விருது** (*Tamil Nadu State Film Honorary Award*) என்பது இந்தியாவில் தமிழ் திரைத்துறையை வளர்ப்பதில் பங்காற்றிய தமிழ் திரைத்துறை பிரமுகர்களுக்குத் *தமிழ்நாடு மாநில அரசினால்* வருடாந்தோரும் வழங்கப்படும் தமிழ்நாடு மாநில திரைப்பட விருதுகளின் ஒன்றாகும்.

## [[கா. ந. அண்ணாதுரை|அறிஞர் அண்ணா விருது]]

* 1990 - மணிவண்ணன், கே. எஸ்.கோபாலகிருஷ்ணன் மற்றும் கே. பாலசந்தர்
* 1991 - ஏ. எஸ்.பிரகாசம், வியட்நாம் வீடு சுந்தரம்
* 1992 - பி. பானுமதி, கிருஷ்ணன்
* 1993 - அக்கினேனி நாகேஸ்வர ராவ்
* 1994 - ஹரூர் தாஸ்
* 1995 - டி. ராஜேந்தர்
* 1996 - லியாகத் அலி கான்
* 1997 - சி. வி. ஸ்ரீதர்
* 1998 - எஸ். ஏ. சந்திரசேகர், கே. ஸ்வர்ணம்
* 1999 - மகேந்திரன்
* 2000 - அஞ்சலி தேவி
* 2001 - பாரதிராஜா 
* 2002 - கே. ஜமுனா ராணி
* 2006 - ராம நாராயணன்

## தியாகராஜ பாகவதர் விருது

* 1999 - எஸ். எஸ்.ராஜேந்திரன்
* 2000 - எம். என். ராஜம் 
* 2001 - வைஜெயந்திமாலா
* 2002 - ஜி. சகுந்தலா
* 2004- பி லீலா
* 2006 - டி. எம். சௌந்தரராஜன்

## கலைவாணர் விருது

* 1989 - கே. ஏ. தங்கவேலு
* 1992 - வெண்ணிற ஆடை மூர்த்தி, ஒய். ஜி. மகேந்திரன்
* 1996 - ஊர்வசி
* 1999 - காக்கா ராதாகிருஷ்ணன்
* 2000 - பத்மினி
* 2001 - ராஜாசுலோசனா
* 2002 - பி. பி. ஸ்ரீனிவாஸ்
* 2006 - விவேக்

## [[கண்ணதாசன்|கண்ணதாசன் விருது]]

* 1999 - கவிஞர் காமகோடியன்
* 2000 - எஸ். வரலட்சுமி 
* 2001 - வாணிஸ்ரீ
* 2002 - எம். எஸ். விசுவநாதன்
* 2006 - பா. விஜய்

## [[ம. கோ. இராமச்சந்திரன்|எம். ஜி. ஆர்.]] விருது

* 1989 - சிவாஜி கணேசன், கமல்ஹாசன்
* 1990 - ஜெமினி கணேசன், சௌகார் ஜானகி, மா. நா. நம்பியார், மனோரமா
* 1991 - இரா. சு. மனோகர், பண்டரி பாய்
* 1992 - ஸ்ரீவித்யா, டி. ஆர். ராமண்ணா
* 1993 - பி. சரோஜாதேவி
* 1994 - விசயகாந்த்
* 1995 - அரவிந்த்சாமி, சத்யராஜ்
* 1998 - பிரபு, நெப்போலியன்
* 1999 - ஜமுனா, பாக்யராஜ்
* 2000 - விஜய்
* 2001 - பி. எஸ்.சரோஜா
* 2002 - ஈ. வி. சரோஜா
* 2003 - காஞ்சனா 
* 2004 - ராஜஸ்ரீ
* 2005 - பிரசாந்த், விக்ரம் கென்னடி
* 2006 - அஜித்குமார்
* 2007 - ஜீவா, கார்த்தி
* 2008 - பரத் சீனிவாசன்
* 2011 - சர்வானந்த், கார்த்திக் குமார் மற்றும் நானி
* 2012 - சிவகார்த்திகேயன், விஜய் சேதுபதி
* 2013 - சித்தார்த்
* 2014 - கௌதம் கார்த்திக்

## [[இராசா சாண்டோ]] விருது

* 1992 - சுஹாசினி, அ. வின்சென்ட் 
* 1999 - எஸ். சங்கர்
* 2000 - குன்னக்குடி வைத்தியநாதன்
* 2001 - கே. பாலாஜி
* 2002 - எம். சரவணன்
* 2006 - தங்கர் பச்சான்

## [[சிவாஜி கணேசன்|சிவாஜி கணேசன் விருது]]

* 1995 - கமல்ஹாசன்
* 1996 - அரவிந்த் சுவாமி
* 1997 - அர்ஜுன் சர்ஜா
* 1998 - பிரபுதேவா
* 1999 - சிம்ரன் பக்கா
* 2000 - சுகுமாரி
* 2001 - ரவிச்சந்திரன்
* 2002 - எம். சரோஜா
* 2003 - விஜய் ஜோசப்
* 2004 - பரத் சீனிவாசன்
* 2005 - விஷால், ஜீவா
* 2006 - சித்தார்த்
* 2007 - கார்த்தி
* 2008 - சூர்யா
* 2009 - விக்ரம்
* 2012 - விஜய் சேதுபதி
* 2013 - கௌதம் கார்த்திக்
* 2014 - சிவகார்த்திகேயன்

## பாவேந்தர் பாரதிதாசன் விருது

* 1992 - ஜிக்கி, எஸ். ஜானகி 
* 2006 - தாமரை

## [[ஜெ. ஜெயலலிதா|ஜெயலலிதா]] விருது

* 1992 - பி. வாசு, மனோரமா, மா. நா. நம்பியார்
* 1993 - கே. பாலாஜி

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
தமிழக அரசின் திரைப்பட விருதுகள்-சிறப்புப் பரிசு

**தமிழக அரசின் திரைப்பட விருதுகள் (சிறப்புப் பரிசு)**(*Tamil Nadu State Film Award Special Prize*) பெற்றவர்கள் மற்றும் அவர்கள் வென்ற திரைப்படங்களின் பட்டியல் இது.

* குறிப்பிடப்பட்ட வருடம் திரைப்படங்கள் வெளியான ஆண்டைக் குறிக்கிறது.

## மேலும் பார்க்கவும்

* தமிழ் சினிமா
* இந்திய சினிமா

## மேற்கோள்கள்

பகுப்பு:தமிழ்நாடு அரசின் திரைப்பட விருதுகள்
புருசோத்தம தேவன்

**வீர பிரதாப புருசோத்தம தேவன்** ( *Vira Pratapa Purushottama Deva*) கி.பி. 1467 முதல் 1497 முதல் ஆட்சி செய்த இரண்டாவது கஜபதி பேரரசர் ஆவார். இவரின் தந்தை கஜபதி கபிலேந்திர தேவன் ரௌதராயன் தனது வாரிசாக இவரைத் தேர்ந்தெடுத்தார். இவர் வெற்றிகரமான போர்வீரராக இருந்தார். மேலும், தனது தந்தையின் விருப்பப்படி விஜயநகரப் பேரரசுக்கு எதிரான போரில் வெற்றிகரமாக ஈடுபட்டார்.

புருசோத்தம தேவன், பதினாறாம் நூற்றாண்டில் கவிஞர் புருசோத்தம தாசன்  எழுதிய காஞ்சி காவேரி உபாக்கியனா (கவிதை) புராணத்தின் முக்கிய கதாபாத்திரமாகச் சித்தரிக்கப்பட்டுள்ளார். பின்னர் இது வங்காள கவிஞர் ரங்கலால் பந்தோபாத்யாயினால் வங்காள மொழியில் மொழிபெயர்க்கப்பட்டது. இந்த புராணக்கதை ஒடிசாவின் ஜெகந்நாதர் வழிபாட்டு பாரம்பரியத்தின் இந்து பக்தர்களிடையே பிரபலமானது.

## இராணுவ சாதனைகள் மற்றும் பிராந்திய விரிவாக்கங்கள்
பேரரசர் கபிலேந்திர தேவனின் மூத்த மகனான பட்டத்து இளவரசர் கம்வீர தேவன், புருசோத்தமனுக்கு எதிராகக் கிளர்ச்சி செய்தார்.  கட்டக்கின் பராபதி கோட்டையில் புருசோத்தமன் இராணுவ ரீதியாக பலமாக இருந்தார். ஆளும் குடும்பத்தின் இந்த உள் மோதலைப் பயன்படுத்திக் கொள்ளும் நோக்கில் விஜயநகரத்தின் சாளுவ நரசிம்மர், கொண்டப்பள்ளி மற்றும் ராஜமகேந்திரவரம் போன்ற கஜபதி பேரரசின் சில பகுதிகளைத் தாக்கி கைப்பற்றினார்.
 
## மேற்கோள்கள்

## மேலும் படிக்க
* 

பகுப்பு:ஒடிசா நபர்கள்
முகமது அசுலாம் கோலி

**முகமது அசுலாம் கோலி**  (Mohammad Aslam Kohli) இந்தியாவைச் சேர்ந்த ஓர் அரசியல்வாதியாவார்.  சம்மு காசுமீர் மாநிலத்தைச் சேர்ந்த இவர் ஓர் அரசியல்  தலைவராகவும் அறியப்படுகிறார்.  *குச்சார் மற்றும் பகர்வால் தெரீக்-இ-இன்சாஃப் என்ற அமைப்பில்* குச்சார் மற்றும் பகர்வால் இனக்குழுவினரின் நலன்களை பிரதிநிதித்துவப்படுத்தும் ஒரு தலைவர் என்று கருதப்பட்டார். குச்சார் இன மக்ககளுக்கு மாநிலம் தழுவிய வேலை இடஒதுக்கீடுகளை அட்டவணைப்படுத்தப்பட்ட பழங்குடி பட்டியலின் கீழ் தொடர்வதை உறுதி செய்தல் மற்றும் தேசிய அளவிலான பழங்குடியினர் இனத்தில் அவர்களைச் சேர்த்தல் போன்ற  இயக்கங்களில்  பங்கேற்பது போன்ற செயல்களில் ஈடுபட்டார். சம்மு மற்றும் காசுமீர் மாநிலத்தின் சம்மு பகுதியில் இருந்து உள்நாட்டில் குடியேறியவர்களுக்காக வக்காலத்து வாங்கும் ச*ம்மு குடியேறுபவர்கள் முன்னணியின்* தலைவராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய முஸ்லிம்கள்
சப்னம் கனி லோன்

**சப்னம் கனி லோன்**  (*Shabnam Gani Lone*)  இந்தியாவைச் சேர்ந்த ஓர் அரசியல்வாதியாவார். காசுமிரி பெண் ஆய்வாளராகவும்   இந்திய உச்ச நீதிமன்றத்தில் வழக்கறிஞராகவும்  இவர் அறியப்படுகிறார்.  2002 ஆம் ஆண்டு சிறீநகரில் நடந்த பேரணியில் கொல்லப்பட்ட பிரிவினைவாத தலைவரான அப்துல் கனி லோன்  இவரின் தந்தையாவார்.

## கல்வி மற்றும் தொழில்
காசுமீர் பல்கலைக்கழகத்தில்  சப்னம் கனி லோன் ஆங்கிலத்தில் பட்டப்படிப்பை முடித்தார், பின்னர் அலிகார் முசுலிம் பல்கலைக்கழகத்தில் சட்டப் படிப்பைத் தொடர்ந்தார். தில்லிக்கு செல்வதற்கு முன்னர் சம்மு மற்றும் காசுமீர் வழக்கறிஞர் சங்கத்தில்  மூன்று வருடங்கள்  வழக்கறிஞர் பயிற்சி பெற்றார்.   இவருடைய  தந்தையின் படுகொலைக்குப் பிறகு. 2007 ஆம் ஆண்டில் அரசியலில் சேர்ந்தார். பொதுத் தேர்தலில், 2008 ஆம் ஆண்டு இவர் சுயேட்சை வேட்பாளராகப் போட்டியிட்டார்.  ஆனால் இத்தேர்தலில்   குறைந்த வாக்கு வித்தியாசத்தில் தோல்வியடைந்தார்.

ஒரு  செயல்பாட்டளராக இருந்ததால், சப்னம் சிறீநகரில் அடையாளம் தெரியாத துப்பாக்கிதாரிகளால் ஒரு பிணைக் கைதியாக வைக்கப்பட்டார், மேலும் சம்மு மற்றும் காசுமீர் அரசாங்கத்தால் தடாவின் கீழும் பதிவு செய்யப்பட்டார்.

இந்திய உச்ச நீதிமன்றத்தில் வழக்கறிஞராக இருந்த சப்னம் லோன், சம்மு காசுமீர் அமைச்சராக இருந்த சச்சத்து கனி லோனின் அக்காவும் ஆவார்.

## விருதுகள்

* சப்னம் கனி லோன், அமெரிக்க நூலகவியல் நிறுவனத்தால் ' வழங்கப்படும் மில்லினியத்தின் சிறந்த பெண்மணி' எனற விருது பெற்றுள்ளார்.

## மேற்கோள்கள்

பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:வாழும் மக்கள்
சாம்சர் சிங் மனாசு

**சாம்சர் சிங் மனாசு** (*Shamsheer Singh Manha*s, 4 சனவரி 1960 – 20 சனவரி 2025) இந்தியாவைச் சேர்ந்த ஓர் அரசியல்வாதியாவார். சம்மு நகரத்தில் 1960 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். சம்மு & காசுமீர் அரசியலில் பாரதிய சனதா கட்சி உறுப்பினராகச் செயல்பட்டார். இயனக் சிங்கின் மகனாக அறியப்படும் இவர் ஒரு விவசாயியாகவும் சமூக சேவையாளராகவும் அறியப்படுகிறார். சம்மு மற்றும் காசுமீர் ஒன்றியப் பிரதேசத்தில் வலதுசாரி அரசியல் சித்தாந்தத்தின் புத்துணர்ச்சியாளராகவும் கருதப்படுகிறார். நீண்ட காலமாக இராசுட்ரிய சுயம்சேவாக் சங்கத்தின் தீவிர பிரச்சாரகராக இருந்து வருகிறார், பிராந்தியத்தில் ஒரு சக்திவாய்ந்த அரசியல்வாதியாக அறியப்படும் இவர் ஒரு விளையாட்டு வீரராகவும் திகழ்ந்தார்.

சாம்சர் சிங் மனாசு சம்மு காசுமீர் அரசியலில் நன்கு அறியப்பட்ட ஆளுமையாக பாரதிய சனதா கட்சியின் மாநிலத் தலைவராகப் பணியாற்றியுள்ளார். 2015 ஆம் ஆண்டு பிப்ரவரி மாதத்தில் பாரதிய சனதா கட்சி உறுப்பினராக சம்மு மற்றும் காசுமீர் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார். சாம்சர் சிங் மனாசு 2021 ஆம் ஆண்டு பிப்ரவரி மாதம் 9 ஆம் தேதியன்று ஓய்வு பெற்றார்.

## மேற்கோள்கள்

பகுப்பு:1960 பிறப்புகள்
பகுப்பு:2025 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஜம்மு காஷ்மீர் அரசியல்வாதிகள்
இராசா மன்சூர் அகமது

thumb|இராசா மன்சூர் அகமது
**இராசா மன்சூர் அகமது** ( Raja Manzoor Ahmad)  இந்தியாவைச் சேர்ந்த ஓர் அரசியல்வாதியாவார். இராசா மன்சூர் அகமது கான் என்ற பெயராலும் இவர் அறியப்படுகிறார்.  சம்மு காசுமீரின் குப்வாரா மாவட்டத்திலுள்ள கர்னா தொகுதியிலிருந்து சம்மு மற்றும் காசுமீர் மாநிலத்தின் சட்டமன்ற உறுப்பினராகப் பணியாற்றினார்.  மக்கள் சனநாயகக் கட்சியின் உறுப்பினராக இவர் சம்மு காசுமீர் அரசியலில் ஈடுபட்டார். 2014ஆம் ஆண்டு நடைபெற்ற பொதுச் சட்டமன்றத் தேர்தலில் இவர் அதிக வாக்கு வித்தியாசத்தில் வெற்றி பெற்றார். அரசியலில் குதிக்கும் முன் குப்வாரா மாவட்ட நீதிமன்றத்தில் அரசு வழக்கறிஞராகப் பணியாற்றினார்.  கர்னாவில் வசிக்கும் மக்களின் பயணத்தை எளிதாக்குவதற்காக தாங்தார் குப்வாரா நெடுஞ்சாலையில் சாதனா சுரங்கப்பாதை அமைப்பதற்கான பிரச்சாரத்தை முன்னின்று நடத்தினார். 2020 ஆம் ஆண்டு சனவரி மாதம் 9 ஆம் தேதியன்று  மக்கள் குடியரசுக் கட்சியில் இருந்து வெளியேற்றப்பட்டார்.  சம்மு மற்றும் காசுமீர் அப்னி கட்சியின் நிறுவன உறுப்பினராகவும்  தற்போது குப்வாரா மாவட்டத்தின் மாவட்ட தலைவராகவும் பணியாற்றுகிறார்.

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:வாழும் மக்கள்
சூரியக் குறுணை

thumb|275x275px| டேனியல் கே. இனவுயே சூரியத் தொலைநோக்கி (டிகேஐஎஸ்டி)  வழி எடுக்கப்பட்ட சூரியனின் மேற்பரப்பின் உயர் பிரிதிறன் படம்.

**சூரியக் குறுணை** *(solar granule)* என்பது சூரியனின் ஒளிக்கோளத்தில் உள்ள ஒரு வெப்பச்சுழற்சிக் கண்ணறையாகும் . அவை சூரியனின் வெப்பச் சுழற்சி மண்டலத்தில் உள்ள மின்ம ஊடைகளால்  ஒளிக்கோளத்துக்கு நேரடியாகக் கீழே ஏற்படுகின்றன. சூரிய ஒளிக்கோளத்தின் குறுணைத் தோற்றம் இந்த வெப்பச் சுழற்சிக் கண்ணறைகளின் உச்சியில் இருந்து உருவாகிறது. இந்த நிகழ்வு குறுணையாக்கம் என்று அழைக்கப்படுகிறது.

குறுணைகளின் எழுச்சிப் பகுதி  வெப்ப மின்ம   அகட்டில் அமைந்துள்ளது. குளிர்ந்த இறங்கு மின்மத்தால்  குறுணைகளின் வெளிப்புற விளிம்பு இருண்டதாக உள்ளது. (  இருண்ட, *குளிரான* மின்மம்  எனும் சொல் பொலிந்த, வெப்பமான மின்மத்துடன் ஒப்பிடும்  எதிர்சொல்லாகும். ஸ்டீபன்-போல்ட்ஸ்மேன்  விதிப்படி, வெப்பநிலை நாற்படியில் உயர்வதால்  ஒளிர்வு அதிகரிக்கிறது, இது ஒரு சிறிய வெப்ப இழப்பிற்கு கூட பெரிய ஒளிர்வு மாறுபாட்டை உருவாக்குகிறது.) கூடுதலாக கட்புலத் தோற்றம் வெப்பச்சுழற்சி இயக்கத்தால் விளக்கப்படும். தனிப்பட்ட குறுணைகளிலிருந்துள்ள ஒளியின் டாப்ளர் பெயர்ச்சி அளவீடுகள்  அவற்றின் வெப்பச் சுழற்சிக்கான சான்றுகளை வழங்குகின்றன.

ஒரு பொதுவான சூரியக் குறுணை  வரையில் விட்டம் கொண்டது   இது சிதையும் முன்  8 முதல் 20 மணித்துளிகள் வரை நீடிக்கும்.   எந்த நேரத்திலும், சூரியனின் மேற்பரப்பு சுமார் 4 மில்லியன்  குறுணைகளால் மூடப்பட்டிருக்கும். ஒளிக்கோளத்தின் கீழே  வரையிலான விட்ட "  மீக்குறுணைகளின் " அடுக்கு உள்ளது.  இந்த விட்டம் 24 மணிநேரம் வரை ஆயுட்காலம் கொண்டது.

## காட்சிமேடை

Granulation_Quiet_Sun_SST_25May2017.webm|சுவீடிய வெற்றிடச் சூரியத் தொலைநோக்கி நோக்கிய சூரிய மேற்பரப்புக் குறுணைகளின் இயக்கம்
Sunspot_SST_05Sep2016.png|சூரிய மேற்பரப்பு சுற்றி சூரியக் கரும்புள்ளியின் விரிவான காட்சி. சூரியக் கரும்புள்ளியைச் சாராத அடர்ந்த கண்னறைகளின் வடிவமே *குறுணையாக்கம்* ஆகும்; தனிக் கண்ணறைகளே  *குறுணைகள்* ஆகும்.


## மேற்கோள்கள்

## வெளி இணைப்புகள்

* 
பகுப்பு:சூரியத் தோற்றப்பாடுகள்
பகுப்பு:சூரியன்
சேக் முசுதபா கமல்

**சேக் முசுதபா கமல்** (*Sheikh Mustafa Kamal*) இந்தியாவைச் சேர்ந்த ஓர் அரசியல்வாதியாவார். சம்மு & காசுமீர் தேசிய மாநாட்டுக் கட்சியின் தலைவர்களில் ஒருவராக செயல்பட்டார். 1983, 1987 மற்றும் 1996 ஆம் ஆண்டுகளில் உருவாக்கப்பட்ட மாநில அமைச்சரவையில் பணியாற்றினார்.

காசுமீர் தலைவர் சேக் அப்துல்லாவின் மகன், சம்மு காசுமீர் முன்னாள் முதல்வர் பரூக் அப்துல்லாவின் சகோதரர், முன்னாள் முதல்வர் உமர் அப்துல்லாவின் மாமா என்றும் சேக் முசுதபா கமல் அறியப்படுகிறார். மருத்துவப் பட்டதாரியான இவர் 1962 ஆம் ஆண்டில் செய்ப்பூர் இராசத்தான் சவாய் மான்சிங் மருத்துவக் கல்லூரியில் மருத்துவத்தில் பட்டம் பெற்றார்.

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:வாழும் மக்கள்
பகுப்பு:சம்மு காசுமீர் சட்டப் பேரவை
பகுப்பு:இந்திய அரசியல்வாதிகள்
குலாம் ஆசன் மிர்

**குலாம் ஆசன் மிர்** (*Ghulam Hassan Mir*) இந்தியாவைச் சேர்ந்த ஓர் அரசியல்வாதியாவார். சம்மு மற்றும் காசுமீர் மாநில அரசியலில்  இவர் சம்மு காசுமீர் அப்னி கட்சியின் உறுப்பினராகச் செயல்பட்டார். சம்மு காசுமீர் மக்கள் சனநாயகக் கட்சியின் நிறுவன உறுப்பினராகவும் இருந்தார். 2002 ஆம் ஆண்டில் சம்மு காசுமீர் மக்கள் சனநாயகக் கட்சியின் வேட்பாளராக சம்மு மற்றும் காசுமீர் சட்டப் பேரவையின் குல்மார்க் சட்டமன்றத் தொகுதிக்கு சட்டப் பேரவை உறுப்பினராகத் தேர்ந்தெடுக்கப்பட்டார். குலாம் முகமது சா தலைமையிலான அமைச்சரவையில் இவர் சட்ட அமைச்சராக இருந்தார். முப்தி முகமது சயீத் தலைமையிலான அமைச்சரவையில் 2002 ஆம் ஆண்டு முதல் 2006 ஆம் ஆண்டு வரை சுற்றுலாத்துறை அமைச்சராக இருந்தார். அலிகார் முசுலீம் பல்கலைக்கழகத்தில் இவர் சட்டப் பாடத்தில் இளநிலை பட்டம் பெற்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:1950 பிறப்புகள்
குகா பர்ரே

**குகா பர்ரே**  (Kuka Parray)  இந்தியாவைச் சேர்ந்த ஓர் அரசியல்வாதியாவார்.  முகமது யூசுப் பர்ரே என்ற பெயராலும் இவர் அறியப்படுகிறார்.   காசுமீரில்  இவர் சட்டமனற உறுப்பினராகவும்  சம்மு & காசுமீர் விடுதலை முன்னணி கட்சியின்  நிறுவனராகவும் இருந்தார். இக்வான்-உல்-முசுலிமூன் என்ற அரசாங்க சார்பு போராளிகள் அமைப்பை நிறுவுவதற்கு முன்பு, காசுமீரி மொழியில் நாட்டுப்புற பாடல்கள் பாடுகின்ற ஒரு நாட்டுப்புறப் பாடகராகவும் இவர் அறியப்பட்டார்.  சம்மு-காசுமீரில் பயங்கரவாதத்திற்கு எதிரான போரில் இந்தியப் படைகளுக்கு இவரது மரணம் பெரும் அடியாகக் கருதப்படுகிறது. அப்போதைய முதல்வர் முப்தி முகமது சயீத், இவரது கொலையை "அமைதி நடவடிக்கைக்கு பின்னடைவு" என்று விவரித்தார்.

## இறப்பு
சம்மு காசுமீர் மாநிலம் பந்திபோரா மாவட்டம் சோனாவாரியில் துடுப்பாட்ட  போட்டியை துவக்கி வைக்க பர்ரே சென்று கொண்டிருந்த போது, மறைந்திருந்த தீவிரவாதிகள் இவரது காரை நோக்கி துப்பாக்கியால் சுட்டனர். மருத்துவமனைக்கு கொண்டு *செல்லும் வழியில்* பர்ரே இறந்தார்.

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:2003 இறப்புகள்
தலீப் சிங் பரிகார்

*
*'தலீப் சிங் பரிகார்*' (*Daleep Singh Parihar) இந்தியாவைச் சேர்ந்த ஓர் அரசியல்வாதியாவார். சுருக்கமாக தலீப் பரிவார் என்ற பெயராலும் இவர் அழைக்கப்படுகிறார். சம்மு காசுமீர் அரசியலில் பாரதிய சனதா கட்சியின் உறுப்பினராகச் செயல்பட்டார்.  தலீப் சிங் பரிகார் சம்மு மற்றும் காசுமீர் சட்டப் பேரவையில் உறுப்பினராக இருந்தார். இந்தியாவின் சம்மு மற்றும் காசுமீர் மாநிலத்தின் தோடா மாவட்டத்தில் உள்ள பதேர்வாகு தொகுதியில் போட்டியிட்டு இவர் சட்டமன்ற உறுப்பினராகத் தேர்ந்தெடுக்கப்பட்டார். தலீப் சிங் பத்தாம் வகுப்பு வரை படித்திருந்தார். தேவி சந்து என்ற பெண்ணை திருமணம் செய்து கொண்டார்.

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
இயகாங்கீர் உசைன் மிர்

**இயகாங்கீர் உசைன் மிர்** (*Jahangir Hussain Mir*) இந்தியாவைச் சேர்ந்த ஓர் அரசியல்வாதியாவார். சம்மு மற்றும் காசுமீர் மாநில அரசியலில் இவர்  இந்திய தேசிய காங்கிரசு கட்சியின் உறுப்பினராகச் செயல்பட்டார். 2015 ஆம் ஆண்டு முதல் 2017 ஆம் ஆண்டு வரை சம்மு மற்றும் காசுமீர் சட்ட மேலவையின் துணைத் தலைவராக இருந்தார். 2007 ஆம் ஆண்டு சம்மு காசுமீர் சட்டப் பேரவையின் பூஞ்சு அவேலி சட்டமன்றத் தொகுதியில் போட்டியிட்டு அந்த இடைத்தேர்தலில் வெற்றி பெற்றார்.

இயாகீங்கர் உசைன் மிர் தற்போது சம்மு காசுமீர் காங்கிரசு கட்சியின் சிறுபான்மை பிரிவு தலைவராக பணியாற்றி வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஜம்மு காஷ்மீர் அரசியல்வாதிகள்
குலாம் காதிர் வாணி

**குலாம் காதிர் வாணி** (*Ghulam Qadir Wani (politician*)) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டில் இவர் பிறந்தார். இந்திய நிர்வாகத்தில் இருந்த சம்மு மற்றும் காசுமீரில் தோடா சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராக இருந்தார்.

## ஆரம்ப வாழ்க்கை மற்றும் தொழில்
குலாம் காதர் வாணி 1962 ஆம் ஆண்டு முதல் 1972 ஆம் ஆண்டு வரை தோடாவின் சட்டமன்ற உறுப்பினராக இருந்த இலசா வானிக்கு மகனாகப் பிறந்தார். தோடா மாவட்டத்தில் உள்ள காட்டு கிராமத்தைச் சேர்ந்தவராவார்.

குலாம் காதர் வாணி 1977 ஆம் ஆண்டில் ஆன்சு ராச்சு டோக்ராவுக்குப் பிறகு சட்டமன்ற உறுப்பினராகத் தேர்ந்தெடுக்கப்பட்டார். மேலும் 1987 ஆம் ஆண்டு வரை அத்தாவுல்லா சுகார்வர்தி என்பவர் பதவிக்கு வரும் வரை இந்தப் பதவியில் பணியாற்றினார்.

## மேலும் பார்க்க
*சம்மு காசுமீர் சட்டப் பேரவை

## மேற்கோள்கள்

பகுப்பு:1942 பிறப்புகள்
பகுப்பு:ஜம்மு காஷ்மீர் அரசியல்வாதிகள்
பகுப்பு:வாழும் மக்கள்
சப்பான் மருத்துவ ஆராய்ச்சி மற்றும் மேம்பாட்டு நிறுவனம்

**சப்பான் மருத்துவ ஆராய்ச்சி மற்றும் மேம்பாட்டு நிறுவனம்** (*Japan Agency for Medical Research and Development*) 2015 ஆம் ஆண்டு ஏப்ரல் மாதத்தில் உருவாக்கப்பட்டது. இது ஒரு தன்னாட்சி பெற்ற சப்பானிய மருத்துவ ஆராய்ச்சி மற்றும் மேம்பாட்டு அமைப்பாகும். சப்பானிய அமைச்சரவை செயலகத்தின் சுகாதாரக் கொள்கை அலுவலகம், கல்வி, கலாச்சாரம், விளையாட்டு, அறிவியல் மற்றும் தொழில்நுட்ப அமைச்சகம், சுகாதாரம், தொழிலாளர் மற்றும் நலன் மற்றும் பொருளாதாரம், வர்த்தகம் மற்றும் தொழில் அமைச்சகம் போன்ற துறைகளால் இந்நிறுவனம் மேற்பார்வையிடப்படுகிறது.

சப்பான் மருத்துவ ஆராய்ச்சி மற்றும் மேம்பாட்டு நிறுவனம் டோக்கியோவின் சியோடா நகர மாவட்டத்தில் ஒரு தலைமையகத்தையும்   இலண்டன், சிங்கப்பூர் மற்றும் வாசிங்டன் டி.சி ஆகிய நகரங்களில் பன்னாட்டு அலுவலகங்களையும் கொண்டுள்ளது.

## மேற்கோள்கள்

## புற இணைப்புகள்
*Official Website

பகுப்பு:அறிவியல் ஆய்வுகள்
பகுப்பு:சப்பான்